stanford-oval/wikipedia huggingface dataset:
NBA:n tähdistöottelu

NBA:n tähdistöottelu (engl. NBA All-Star Game) on koripallon NBA-liigan jokavuotinen näytösluonteinen ottelu, joka on samalla tähdistöviikonlopun päätapahtuma. Ottelussa kohtaavat kaksi äänestyksellä valittua joukkuetta, jotka koostuvat parhaista pelaajista.
Joukkueiden valinta on kaksiosainen prosessi. Avausviisikot valitaan yleisöäänestyksellä, jonka jälkeen NBA-joukkueiden valmentajat äänestävät vaihtopelaajista. Itse ottelussa painopiste on yleisön viihdyttämisellä, kun liigan taitavimmat pelaajat esittelevät hienoimpia temppujaan. Vasta ottelun loppuhetkillä joukkueet alkavat keskittyä myös puolustamiseen.
Aiheesta muualla

Tähdistöottelu NBA:n sivustolla (englanniksi)
NBA 2023–2024
| Itäinen konferenssi | Itäinen konferenssi | Itäinen konferenssi | Läntinen konferenssi | Läntinen konferenssi | Läntinen konferenssi |
| --- | --- | --- | --- | --- | --- |
| Atlantin | Keskinen | Kaakkoinen | Luoteinen | Tyynenmeren | Lounainen |
| Boston Celtics | Chicago Bulls | Atlanta Hawks | Denver Nuggets | Golden State Warriors | Dallas Mavericks |
| Brooklyn Nets | Cleveland Cavaliers | Charlotte Hornets | Minnesota Timberwolves | Los Angeles Clippers | Houston Rockets |
| New York Knicks | Detroit Pistons | Miami Heat | Oklahoma City Thunder | Los Angeles Lakers | Memphis Grizzlies |
| Philadelphia 76ers | Indiana Pacers | Orlando Magic | Portland Trail Blazers | Phoenix Suns | New Orleans Pelicans |
| Toronto Raptors | Milwaukee Bucks | Washington Wizards | Utah Jazz | Sacramento Kings | San Antonio Spurs |
Tapahtumat: Tähdistöviikonloppu (Tähdistöottelu (MVP)) ·  Rookie Challenge ·  Shooting Stars Competition ·  Skills Challenge ·  Donkkikilpailu ·  Kolmen pisteen heittokilpailu) ·  Varaustilaisuus ·  Loppuottelut (MVP) ·  Pudotuspelit ·  NBA:n kesäliiga
Muut: NBA 50 ·  Ennätykset ·  G-League ·  Europe Live Tour ·  Larry O'Brien Championship Trophy ·  NBA TV ·  NBA Salary Cap ·  WNBA
Newport (Isle of Wight)

| Newport |
| --- | --- |
 Newportin Pyhien Thomaksen ja Tuomaksen kirkko (1855).
 fiNewport 
 50°42′04″N, 1°17′17″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Isle of Wight
Hallinnon tyyppi:  Kunta
Maantiede
Kokonaispinta-ala:  7 km²
Väestö
Väkiluku (2021):  25 000
Väestötiheys:  3 444 as./km²
 newportwight.org.uk 
Newport on 25 000 asukkaan kaupunki Isle of Wightilla. Lähikyliensä kanssa se muodostaa Newport & Carisbrooke -nimisen kunnan, jossa on yli 26 000 asukasta. Kaupunki toimii Isle of Wightin yhtenäishallintopiirin ja muodollisen kreivikunnan keskuspaikkana. Se sijaitsee saaren keskellä Medinajoen estuaarin pohjukassa, 8 kilometrin päässä kohdasta, jossa joki yhtyy mereen Cowesin satamakaupungissa.
Newportin paikalla sijaitsi luultavasti roomalaisten asutuskeskus, joka tunnettiin nimellä Medina. Sen sijaan saksit tai juutit eivät ilmeisesti asuttaneet sitä. Sille myönnettiin kaupunkioikeudet noin 1177–1184 ja kaupunkipiirin asema 1608. Newport syrjäytti jo varhain läheisen Carisbrooken saaren pääkaupunkina, sillä se tarjosi paremmat edellytykset kaupankäynnille. Kaupunki on yhä saaren maatalouden ja hallinnon keskus.
Newportin liepeillä sijaitsee korkean turvaluokituksen miesvankila, johon kuuluu kaksi yksikköä: Albany ja Parkhurst.
Los Angeles Memorial Coliseum

| Los Angeles Memorial Coliseum |
| --- | --- |

Rakennuksen tiedot
Sijainti:  Los Angeles, Kalifornia
Koordinaatit:  34°0′51″N, 118°17′16″W
Rakennustyöt aloitettu:  21. joulukuuta 1921
Avattu:  1. toukokuuta 1923
Omistaja:  Kalifornian osavaltio, Los Angelesin piirikunta ja Los Angelesin kaupunki
Hoitaja:  Los Angeles Coliseum Commission
Kenttä:  nurmi
Kustannukset:  954 873 dollaria
Arkkitehti:  John ja Donald Parkinson
Käyttäjät
 USC Trojans (NCAA) (1923–) Los Angeles Christmas Festival (NCAA) (1924) UCLA Bruins (NCAA) (1928–1981) Kesäolympialaiset (1932, 1984) Los Angeles Dons (AAFC) (1946–1949) Los Angeles Rams (NFL) (1946–1979, 2016–2019) Pro Bowl (NFL) (1951–1972, 1979) Los Angeles Dodgers (MLB) (1958–1961) Los Angeles Chargers (AFL) (1960) Mercy Bowl (NCAA) (1961, 1971) Los Angeles Wolves (USA) (1967) Los Angeles Aztecs (NASL) (1974–1981) Los Angeles Raiders (NFL) (1982–1994) Los Angeles Express (USFL) (1983–1985) Los Angeles Dragons (SFL) (2000) Los Angeles Xtreme (XFL) (2001) 
Katsojakapasiteetti
 78 467 
Lisää rakennusartikkeleitaArkkitehtuurin teemasivulla
Los Angeles Memorial Coliseum on stadion Los Angelesissa Yhdysvalloissa.
Se sijaitsee Banc of California Stadiumin ja Etelä-Kalifornian yliopiston kampuksen vieressä. Stadionia käyttää yliopiston amerikkalainen jalkapallojoukkue Trojans sekä Los Angeles Rams vuoteen 2019 asti.
Los Angeles Memorial Coliseum on ainoa stadion, joka on ollut kaksi kertaa olympiastadionina. Se isännöi olympialaisia 1932 ja 1984. Lisäksi sillä on pidetty amerikkalaisen jalkapallon Super Bowl ja baseballin World Series. Päivä ennen 1984 olympialaisia stadion julistettiin National Historic Landmarkiksi.
Stadionilla järjestetään myös kesäolympialaiset 2028.
Aiheesta muualla

Kuvia tai muita tiedostoja aiheesta Los Angeles Memorial Coliseum Wikimedia Commonsissa
Stadionin kotisivut (englanniksi)
Coliseum Trojansien sivuilla (Arkistoitu – Internet Archive) (englanniksi)
| --- | --- |
Super Bowl -ottelut:  II | XI | XV | XVIII | XXXVII 
Stadionit:  Kezar Stadium | Candlestick Park | Frank Youell Field | Los Angeles Memorial Coliseum | O.co Coliseum 
Kulttuuri:  Al Davis | Raider Nation | Oakland Raiderettes | The Autumn Wind 
Kaudet:  2010
Neuvostoliiton ilmapuolustus

Neuvostoliiton ilmapuolustus (ven. Войска ПВО СССР) oli Neuvostoliiton asevoimien ilmapuolustuksesta vastannut puolustushaara. V-PVO oli puolustushaarana rinnakkainen Neuvostoliiton ilmavoimille ja käytti osittain eri kalustoa.
Historia

Ilmatorjunta sai alkunsa Venäjällä vuonna 1914 kun luotiin ensimmäiset ilmatorjuntapatterit, myöhemmin kuunteluasemat ja sulkupallot. Toukokuussa 1918 perustettiin ensimmäisen kerran ilmatorjuntapatterien muodostamisen johtoporras ja vuonna 1927 puna-armeijan pääesikunnassa osasto ja 1930 virasto (ven. Управление) jonka vastuulla oli ilmapuolustus. Ilmapuolustus perustui pitkään ilmatorjuntatykkeihin ja sen johdossa oli tykistökenraali.
Toisen maailmansodan aikana 9. marraskuuta 1941 perustettiin ilmapuolustuksen komentajan asema, johon nimettiin kenraalimajuri Mihail S. Gromadin (Михаил Степанович Громадин). Tammikuussa 1942 ilmapuolustus sai ensi kertaa käyttöönsä hävittäjäkoneita. Huhtikuussa 1942 perustettiin Moskovan ilmapuolustuksen rintama ja Leningradin ja Bakun ilmapuolustusarmeijat. Kuitenkin kesäkuussa 1943 ilmapuolustuksen komentajan virasto lakkautettiin. Ilmapuolustus uudelleenjärjesteltiin 1944 Pohjois- ja Etelärintamaksi ja Kaukasian rintamaksi ja Moskovan erikoisilmapuolustusarmeijaksi ja Siperiassa Primorskajan, Priamurskajan ja Zabaikalskajan ilmapuolustusarmeijoiksi.
Ilmapuolustus puolustushaarana lakkautettiin Neuvostoarmeijan joukkojen supistuksissa 1945–1949, minkä jälkeen ilmapuolustus oli ilmavoimien aselaji.
Ilmapuolustus perustettiin uudelleen 1954 ja Leonid Govorov nimettiin sen komentajaksi.
Neuvostoliiton ilmapuolustusjoukot toimivat myös ulkomaisissa konflikteissa.
64. ilma-armeijakunta puolusti Korean ilmatilaa vuosina 1950–1953. Siihen kuului kolme ilmapuolustusdivisioonaa ja neljä ilmatorjuntatykistödivisioonaa.
18. erikoisilmatorjuntaohjusdivisioona puolusti Egyptin ilmatilaa vuosina 1970–1972.
PVO:n joukkoja oli myös puolustamassa Syyrian pääkaupunkia Damaskosta ja myöhemmin Syyrian ilmatilaa S-200-ohjuksin.
Venäjä peri pääosan Neuvostoliiton ilmapuolustuksen kalustosta. Venäjä lakkautti ilmapuolustuksen 1998 ja se yhdistettiin ilmavoimiin.
Liebherr T 282B

| Liebherr T 282B |
| --- | --- |

Valmistustiedot
Valmistusmaa:   Saksa
Valmistaja:  Liebherr
Valmistusvuodet:  2004–
Mitat ja massat
Kantavuus:  363 000 kg
Omamassa:  252 000 kg
Kokonaismassa:  652 000 kg
Pituus:  14 500 mm
Leveys:  8 990 mm
Korkeus:  7 400 mm
Rengaskoot:  56/80 R63 59/80 R63
Akseliväli:  6 550 mm
Maavara:  1 390 mm
Moottori, voimansiirto ja alusta
Moottori:  V20
Iskutilavuus:  90 000 cm³
Teho:  2 725 kW (3 650 hv)
Polttoainesäiliö:  4 730 l
Liebherr T 282B oli aiemmin kooltansa maailman suurin kuorma-auto. Tämän tittelin siltä vei Caterpillarin isompi vastaava 797B. Valmistus aloitettiin vuonna 2004. Liebherr on saksalainen yhtiö, joka valmistaa kaikenlaisia maansiirto-alan laitteita.
Liebherr T 282B
T 282B:n omamassa on 252 tonnia ja kantavuus 363 metristä tonnia, joten ajoneuvon työpainoksi kuormattuna tulee n. 652 metr.tonnia. Se on 14,5 metriä pitkä ja 7,4 metriä korkea. Sen moottori tuottaa 3 650 hevosvoimaa. Huippunopeus on 65 km/h. Laite maksaa n. 3,5 miljoonaa dollaria.[lähde? ]
Aiheesta muualla

Kuvia tai muita tiedostoja aiheesta Liebherr T 282B Wikimedia Commonsissa
Neuvostoliiton jalkapalloliitto

| Neuvostoliiton jalkapalloliitto   Федерация футбола СССР |
| --- | --- |

Perustettu:  1934
Lakkautettu:  1991
Kotipaikka:  Moskova, Neuvostoliitto
Jäsenmäärä:  50 664 seuraa, joissa 4 505 000 rekisteröityä pelaajaa (1982)
Infobox OKNimi-testi OK: 
Neuvostoliiton jalkapalloliitto (lyh. FFSSSR, ven. Федерация футбола СССР, ФФСССР) oli vuosina 1934–1991 toiminut Neuvostoliiton jalkapalloilun keskusjärjestö, joka oli kansainvälisen jalkapalloliiton FIFA:n jäsen vuodesta 1946 lähtien.
Historia

Vuonna 1912 perustettu Venäjän jalkapalloliitto lakkautettiin lokakuun vallankumouksen jälkeen vuonna 1917. Ensimmäisen maailmansodan päätyttyä maan jalkapallotoiminta jatkui Yleisliittolaisen ruuminkulttuurin neuvoston (VSFK) alaisuudessa vuodesta 1920 lähtien, kunnes VSFK ja Neuvostoliiton toimeenpaneva keskuskomitea perustivat Neuvostoliiton jalkapalloliiton joulukuussa 1934. Vuonna 1946 liitto hyväksyttiin FIFA:n jäseneksi ja 1954 Euroopan jalkapalloliiton UEFA:n jäseneksi. Neuvostoliiton jalkapalloliitto lakkautettiin maan hajottua joulukuussa 1991, jolloin sen seuraajaksi tuli jälleen Venäjän jalkapalloliitto.
Neuvostoliiton jalkapalloliittoon kuului kuusi alueellista jalkapalloliittoa; Gruusian, Kazahstanin, Tadžikistanin, Ukrainan, Uzbekistanin ja Valko-Venäjän sosialististen neuvostotasavaltojen jalkapalloliitot. Niiden toimintaa jatkavat Neuvostoliitosta irtaantuneiden valtioiden omat jalkapalloliitot.
Leisure Suit Larry

| Leisure Suit Larry |
| --- | --- |
Julkaisija:  Sierra On-Line
Suunnittelija:  Al Lowe
Lajityyppi:  seikkailupeli
Aiheesta muualla
MobyGames
Lisää peliartikkeleitaVideopelien teemasivulla
Leisure Suit Larry on Sierra On-Linen (Sierra Entertainment) julkaisema seikkailupelisarja, jonka päähenkilönä on keski-ikäinen Larry Laffer. Pelisarjan suunnittelija ja käsikirjoittaja Al Lowe on ollut sarjan jokaisen pelin tuotannossa mukana, uusimpia pelejä, Leisure Suit Larry: Magna Cum Laudea ja Leisure Suit Larry: Box Office Bustia lukuun ottamatta.
Huomattavaa on että pelisarjaan ei koskaan julkaistu neljättä osaa (johon jälkikäteen viitataan nimellä Leisure Suit Larry 4: The Missing Floppies).
Leisure Suit Larry: Love for Sail! -pelin kansikuva.
Hahmot

Sarjan päähenkilö.
Useissa osissa Larryn tavoitteiden kohde.
Sarjan pelit > Päälinja

Leisure Suit Larry in the Land of the Lounge Lizards (1987, tehty uusiksi 1991)
Leisure Suit Larry Goes Looking for Love (in Several Wrong Places) (1988)
Leisure Suit Larry III: Passionate Patti in Pursuit of the Pulsating Pectorals (1989)
Leisure Suit Larry 5: Passionate Patti Does a Little Undercover Work (1991)
Leisure Suit Larry 6: Shape Up or Slip Out! (1994)
Leisure Suit Larry: Love for Sail! (1996)
Sarjan pelit > Muut

The Laffer Utilities (1990)
Leisure Suit Larry’s Casino (1998)
Leisure Suit Larry: Magna Cum Laude (2004)
Leisure Suit Larry: Box Office Bust (2009)
Leisure Suit Larry: Reloaded (2013)
Leisure Suit Larry: Wet Dreams Don't Dry (2018)
Sarjan pelit > Peruutetut julkaisut

Leisure Suit Larry 4: Missing Floppies - Suunniteltiin moninpeliksi, teknisistä syistä idea kuitenkin hyllytettiin ja osan yli hypättiin. Nimitystä käytetään huumorimielessä.
Leisure Suit Larry 8: Lust in Space (1998)
Leisure Suit Larry: Cocoa Butter (2005)
Leisure Suit Larry: Pocket Party (2005)
Aiheesta muualla

Al Lowe's Humor Site Al Lowen kotisivu (englanniksi)
Al Lowe's Leisure Suit Larry page (Arkistoitu – Internet Archive) (englanniksi)
Al Lowe kritisoi Leisure Suit Larry: Magna Cum Laude peliä (englanniksi)
Linjalampi (Kannonkoski, lounainen)

| Linjalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°50′13″N, 25°18′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Enonjärven valuma-alue (14.46)
Laskujoki:  suo-oja 
Järvinumero:  14.463.1.002
Mittaustietoja
Pinnankorkeus:  174,1 m  
Pituus:  270 m  
Leveys:  170 m  
Rantaviiva:  0,732 km  
Pinta-ala:  2,715 ha  
Tilavuus:  0.000072 km³ 
Keskisyvyys:  2,66 m  
Suurin syvyys:  4,9 m  
Saaria:  ei saaria 
 fiLinjalampi 
Linjalampi  on Keski-Suomessa Kannonkoskella  Kannonpään lähellä sijaitseva lampi.
Maantietoa

Lampi on 270 metriä pitkä, 170 metriä leveä, ja sen pinta-ala on 2,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 72 100 kuutiometriä. Sen keskisyvyys on 2,7 metriä ja suurin syvyys on 4,9 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Kannonjoen valuma-alueeseen (14.463) se kuuluu. Lammen vedenpinnan korkeus on 174,1 metriä mpy.
Livar Nysted

Livar Nysted vuonna 2012.
Livar Nysted (s. 1970) on färsaarelainen soutaja, joka on rikkonut ennätyksiä valtamerisoudussa. Lisäksi hän on kilpaillut Färsaarilla soutukilpailuissa.
Nysted on voittanut Färsaarten soutumestaruuden vuosina 2001, 2004 ja 2007. Nysted kuului vuonna 2010 miehistöön, joka teki kaksi ennätystä Atlantin ylityksellä. Miehistö ylitti Pohjois-Atlantin ennätyksellisessä 43 päivän, 21 tunnin ja 26 minuutin ajassa. Lisäksi he tekivät 24 tunnin soutuennätyksen, kun he soutivat tuossa ajassa noin 190 kilometriä. Entinen Atlantin ylitysennätys oli 55 päivää, ja se kuului Frank Samuelsenille ja George Harbolle, jotka ylittivät Atlantin vuonna 1896.
Nysted kuului vuonna 2013 kolmihenkiseen miehistöön, joka ylitti Intian Valtameren Australiasta Mauritiukselle ennätysajassa. He soutivat 5 801 kilometrin matkan 57 päivässä ja 16 tunnissa.
Aiheesta muualla

Kuvia tai muita tiedostoja aiheesta Livar Nysted Wikimedia Commonsissa
Nesbittin epäyhtälö

Nesbittin epäyhtälön (1903) mukaan positiivisille reaaliluvuille a, b ja c on voimassa
Nesbittin epäyhtälö voidaan todistaa suuruusjärjestysepäyhtälön avulla. Nesbittin epäyhtälö on kuuluisin erikoistapaus yleisemmästä Shapiron epäyhtälöstä.
Yksinkertainen todistus

Merkitään  d=b+c,  e=a+c ja  f=a+b. Tällöin luvut  d,  e ja  f ovat myös positiivisia ja  a={1 \over 2}(-d+e+f),  b={1 \over 2}(d-e+f) ja  c={1 \over 2}(d+e-f).
Sijoittamalla nämä Nesbittin epäyhtälön vasempaan puoleen saamme
sillä positiivisen luvun ja sen käänteisluvun summa on aina  \geq 2.
Jos nimittäin  x on positiivinen reaaliluku, niin on
mistä väite seuraa.
Yleistys

Olkoot  a_{1},a_{2},...a_{n},missä  n\geq 2 on kokonaisluku, mielivaltaisia positiivisia reaalilukuja ja  s=\sum _{i=1}^{n}a_{i}. Tällöin
Perustelu. Tapaus  n=2 on yhtäpitävä sen kanssa, että positiivisen luvun ja sen käänteisluvun summa on aina  \geq 2. Tapaus  n=3 esitettiin ja perusteltiin tätä tulosta käyttäen edellä. Suuremmilla luvun  n arvoilla epäyhtälön todistus onnistuu samaa tekniikkaa käyttäen.
Esimerkiksi neljälle positiiviselle reaaliluvulle  a,b,c,d pätee siis
Leipzigin yliopisto

| Leipzigin yliopisto> Universität Leipzig |
| --- | --- |
  

 lat. Alma mater Lipsiensis 
Perustettu:  1409
Tyyppi:  julkinen
Rehtori:  Beate Schücking
Henkilökunta:  Leipzigin yliopiston perustivat 2. joulukuuta vuonna 1409 Saksin Frederik I ja tämän veli William II. Alun perin yliopisto koostui neljästä tiedekunnasta.
Opiskelijoita:  28 125
Sijainti:  Leipzig, Saksi  Saksa
Sivusto:  http://www.uni-leipzig.de/ www.uni-leipzig.de/
Leipzigin yliopisto on Leipzigin kaupungissa Saksassa sijaitseva yliopisto. Se on osavaltionsa Saksin toiseksi suurin yliopisto yli 29 000 opiskelijallaan, ja siinä on neljätoista tiedekuntaa. Yliopisto on yksi Euroopan vanhimmista, sillä se on ollut toiminnassa jo yli 600 vuotta.
Historia

Leipzigin yliopiston perustivat 2. joulukuuta 1409 Saksin Pfalzkreivi Frederik I ja tämän veli rajakreivi Wilhelm II. Alun perin yliopisto koostui neljästä tiedekunnasta. Vuosina 1953–1991 yliopisto tunnettiin nimellä Karl Marxin yliopisto.
Leipzigin yliopistossa opiskeli jo keskiajalla suomalaisia, kuten 1430-luvulla siellä opiskellut myöhempi Turun piispa Konrad Bitz.
Tilat

Yliopisto toimii useissa tiloissa ympäri kaupunkia. Päärakennus sijaitsee aivan kaupungin keskustassa. Sen korjaustyöt aloitettiin 2005. Uuden päärakennuksen piirustukset teki hollantilainen arkkitehti Erick van Egeraat. Projektin odotettiin valmistuvan vuonna 2009, jolloin yliopisto juhli 600-vuotista taivaltaan.
Opetustilojen lisäksi yliopistolla on käytössään useita muita rakennuksia. Yliopiston kirjasto perustettiin vuonna 1543, ja se on yksi Saksan vanhimmista yliopistokirjastoista. Yliopiston kasvitieteellinen puutarha perustettiin sekin jo vuonna 1942, ja se on Euroopan toiseksi vanhin. Lääketieteellisellä tiedekunnalla on lisäksi oma sairaala. Kaiken kaikkiaan yliopisto toimii 38 kohteessa ympäri Leipzigia.
Entinen päärakennus MDR-pilvenpiirtäjän edessä.
Yliopiston kirjaston päärakennus Bibliotheca Albertina.
Opiskelu

Nykyisin yliopistolla on 14 tiedekuntaa ja yhteensä yli 29 000 opiskelijaa, mikä tekee siitä osavaltion toiseksi suurimman yliopiston. Yliopistolla on yli 150 laitosta ja noin 190 ylempiin ja alempiin korkeakoulututkintoihin johtavaa opinto-ohjelmaa. Lääketieteellinen tiedekunta on ehkäpä yliopiston arvostetuin tiedekunta.
Tiedekunnat

Alkuperäiset neljä tiedekuntaa olivat taiteen, teologinen, lääketieteellinen ja oikeustieteellinen tiedekunta. Nykyisin yliopistolla on 14 tiedekuntaa:
Teologinen tiedekunta
Oikeustieteellinen tiedekunta
Historian, taiteen ja Aasian opintojen tiedekunta
Filologinen tiedekunta
Kasvatustieteellinen tiedekunta
Yhteiskuntatieteellinen ja filosofinen tiedekunta
Kauppatieteellinen tiedekunta
Urheilutieteellinen tiedekunta
Lääketieteellinen tiedekunta
Matematiikan ja informaatiotieteiden tiedekunta
Biotieteiden, farmasian ja psykologian tiedekunta
Fysiikan ja geotieteiden tiedekunta
Kemian ja mineraalitieteiden tiedekunta
Eläinlääketieteellinen tiedekunta
Tunnetut alumnit

Georgius Agricola
Marc Bloch
Tycho Brahe
Émile Durkheim
Adolf Hurwitz
Gottfried Wilhelm Leibniz
Gotthold Ephraim Lessing
Karl Liebknecht
Lin Yutang
Sándor Márai
Angela Merkel
Friedrich Nietzsche
Novalis
George Pardee
Samuel Pufendorf
Ferdinand de Saussure
Robert Schumann
Edward Teller
Richard Wagner
Carl Friedrich von Weizsäcker
Ernst Heinrich Weber
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Lääketieteellisen tiedekunnan anatomian auditorio.
Johann Wolfgang von Goethe
Newport (Oregon)

Newportin rantaviivaa
Newport on kaupunki Lincolnin piirikunnassa, Oregonin osavaltiossa, Yhdysvalloissa. Se on perustettu vuonna 1882. Vuoden 2000 väestönlaskennassa kaupungin asukasluku oli 9 532. Sen pinta-ala on 27 neliökilometriä, josta 23 neliökilometriä on maata ja 4 neliökilometriä vettä. Asukastiheys kaupungissa on 415,5 as./km².
Newport on Lincolnin piirikunnan keskuskaupunki. Sen nähtävyyksiin lukeutuu muun muassa Oregon Coast Aquarium, Nye Beach ja Yaquina Head Lighthouse.
Aiheesta muualla

Wikimedia Commonsissa on kuvia tai muita tiedostoja aiheesta .
City of Newport
Lara Croft

| Lara Croft |
| --- | --- |
 Lara Croft pelissä Lara Croft Tomb Raider: Legend
Pelisarja:  Tomb Raider
Ensimmäinen peli:  Tomb Raider (1996)
Luoja:  Toby Gard
Ääninäyttelijä  (englanti):   Shelley Blond (1996)  Judith Gibbins (1997–1998)  Jonell Elliot (1999–2003)  Keeley Hawes (2006–2010, 2014)  Camilla Luddington (2013–)  Abigail Stahlschmidt (2015)  Minnie Driver (animaatio)  Lapsihahmona takaumissa:  Charlotte Sparey (2006)  Harriet Perring (2015)  Francesca Aston (2018) 
Ääninäyttelijä (japani):  Yūko Kaida
Liikenäyttelijä:   Heidi Moneymaker (2008)  Camilla Luddington  (2013–)
Live-näyttelijä:   Angelina Jolie  Rachel Appleton  Alicia Vikander  Emily Carey  Maisy De Freitas 
Lisää peliartikkeleitavideopelien teemasivulla
Lara Croft on Tomb Raider -toimintaseikkailupelisarjan päähahmo. Pelien ohella Lara on seikkaillut myös Top Cow Productionsin sarjakuvissa, musiikkivideoissa ja kolmessa elokuvassa.
Hahmon taustaa

Lara Croftin on kehittänyt Core Designilla 1990-luvulla työskennellyt Toby Gard Tomb Raider -peliä varten. Tarkoituksena oli luoda Indiana Jones -tyylinen seikkailupeli, ja ajatus naissankarittaresta syntyi halusta tehdä jotain repäisevää ja uutta. Gard on kertonut vaikuttuneensa siitä, kuinka suosittuja Virtua Fighter -pelin naishahmot olivat pelihalleissa 1990-luvun alussa. Gard kertoo luoneensa ainakin viisi erilaista hahmosommitelmaa ja suunnitelleensa aluksi miespuolista seikkailijaa, mutta lopulta naishahmo toimi hänen mielestään paremmin.
Peliyrityksen johtoryhmä suhtautui ideaan alkuun hyvin epäilevästi, mutta he näyttivät naishahmon luomiselle silti vihreää valoa. Seuraavilla pelimessuilla vasta alkutekijöissään olevan pelin hyvin suppea demo keräsi suurta kiinnostusta, pääosin Laran ansiosta.
Gardin tarkoituksena oli tehdä sankarittaresta hienostuneempi ja sankarillisempi kuin Eidoksen markkinoinnin ajatus. Näkemyseroista johtuen Gard ja ensimmäisen pelin pääohjelmoija Paul Douglas päätyivät lähtemään yrityksestä tämän seurauksena.
Ensimmäinen Tomb Raider -peli julkaistiin vuonna 1996. Sittemmin Lara on jo seikkaillut yli kymmenessä sarjan pelissä eli pelikoneilla ja alustoilla.
Pelisarjan pääosat ovat:
Tomb Raider
Tomb Raider II
Tomb Raider III
Tomb Raider: The Last Revelation
Tomb Raider Chronicles
Tomb Raider: The Angel of Darkness
Tomb Raider: Legend
Tomb Raider: Anniversary
Tomb Raider: Underworld
Tomb Raider
Rise of the Tomb Raider
Shadow of the Tomb Raider
Hahmon alkuperäisiä kaavailtuja nimiä olivat Laura Cruise ja Laura Cruz. Tarinan muotoutuessa ja myös markkinointisyistä hahmosta tehtiin enemmän englantilaisempi, ja nimi muutettiin lopulliseen brittiläisempään muotoon Lara Croft.
Lara Croft on selkeästi noussut X-sukupolven seksisymboliksi, ja aika ajoin jopa julkaisuyhtiö Eidos Interactive on tietoisesti tukenut tätä kehitystä. Ydinfanijoukko kuitenkin katsoo, että monessa suhteessa kehitys on alentanut Laran arvoa itsenäisenä ja vahvana naissankarina, ja tehnyt Laran pelkäksi pinup-tytöksi. Tämän tiedostivat lopulta myös pelintekijät, ja näiden imagoristiriitojen vuoksi tekijätiimistä lähtenyt Toby Gard tuotiin Lara Croft Tomb Raider: Legendin kehittelytiimiin jälleen mukaan, ja pääpaino palasi arkeologiaan.
Henkilöhistoria

Lara Croftin taustatarinaa on muutettu radikaalisti alkuperäisestä. Nykyinen versio, jonka ensimmäinen elokuva ja Legend-peli lanseerasivat, poikkeaa täysin ensimmäisissä pelisarjan osissa esitetystä henkilöhistoriasta.
Ääninäyttelijät

Laran ääninäyttelijä on vaihtunut useita kertoja.
Tomb Raider: Shelley Blond
Tomb Raider II ja Tomb Raider III: Judith Gibbins
The Last Revelation, Chronicles ja The Angel of Darkness: Jonell Elliot
Legend: Keeley Hawes, nuorempana hahmona takaumissa Charlotte Sparey
Anniversary ja Underworld: Keeley Hawes
Tomb Raider (2013): Camilla Luddington
Rise of the Tomb Raider: Camilla Luddington, nuorempana takaumissa Harriet Perring
Shadow of the Tomb Raider: Camilla Luddington, nuorempana takaumissa Francesca Aston